b'\n_START_ARTICLE_\nK\xc3\xa4ina kool\n_START_PARAGRAPH_\nK\xc3\xa4ina kool on kool Hiiumaal Hiiumaa vallas K\xc3\xa4ina alevikus. 2013. aasta oktoobris t\xc3\xa4histab kool 155. aastap\xc3\xa4eva.\n_START_SECTION_\nAjalugu\n_START_PARAGRAPH_\nKooli eelk\xc3\xa4ijateks loetakse Putkaste m\xc3\xb5isakooli (1858\xe2\x80\x931877) ja Putkaste vallakooli (1893\xe2\x80\x931918). 1921\xe2\x80\x931932 kandis K\xc3\xa4ina kool nime Keina 6-klassiline algkool. Kool t\xc3\xb6\xc3\xb6tas K\xc3\xa4ina kirikum\xc3\xb5isas. 1932. aastal sai kooli nimeks Keina K\xc3\xb5rgem Algkool. 1933. aastal valmis kooli uus hoone. 1944. aastal sai kooli nimeks K\xc3\xa4ina 7-klassiline kool. 1958. aastal koolimaja p\xc3\xb5les ning kool tegutses kuni praeguse hoone valmimiseni Putkastes. 1960. aastal nimetati kool \xc3\xbcmber K\xc3\xa4ina 8-klassiliseks kooliks. Kooli praegune hoone valmis 1965. aastal. 1992. aastal sai kooli nimeks K\xc3\xa4ina p\xc3\xb5hikool. Alates 1997. aastast kannab kool K\xc3\xa4ina g\xc3\xbcmnaasiumi nime. Alates 2015. aastast kannab kool nime K\xc3\xa4ina kool.'